1.

Teksten i punkt 21ae (Europa-Parlamentets og Rådets beslutning nr. 1753/2000/EF) affattes således: »32009 R 0443: Europa-Parlamentets og Rådets forordning (EF) nr. 443/2009 af 23. april 2009 om fastsættelse af præstationsnormer for nye personbilers emissioner inden for Fællesskabets integrerede tilgang til at nedbringe CO2-emissionerne fra personbiler og lette erhvervskøretøjer (EUT L 140 af 5.6.2009, s. 1), som ændret ved: — 32013 R 0397: Kommissionens forordning (EU) nr. 397/2013 af 30. april 2013 (EUT L 120 af 1.5.2013, s. 4) — 32014 R 0333: Europa-Parlamentets og Rådets forordning (EU) nr. 333/2014 af 11. marts 2014 (EUT L 103 af 5.4.2014, s. 15) — 32015 R 0006: Kommissionens delegerede forordning (EU) 2015/6 af 31. oktober 2014 (EUT L 3 af 7.1.2015, s. 1). Forordningens bestemmelser læses i forbindelse med denne aftale med følgende tilpasninger: a) Følgende afsnit tilføjes i artikel 7, stk. 2: »Hvis der i poolen kun deltagerer fabrikanter, der er etableret i EFTA-staterne, forelægger fabrikanterne oplysningerne for EFTA-Tilsynsmyndigheden. Hvis der i poolen deltager mindst en fabrikant, der er etableret i Unionen, og mindst en fabrikant, der er etableret i EFTA-staterne, forelægger fabrikanterne oplysningerne for Kommissionen og EFTA-Tilsynsmyndigheden.« b) Følgende afsnit tilføjes i artikel 7, stk. 3: »EFTA-Tilsynsmyndigheden underretter de fabrikanter, der er etableret i EFTA-staterne.« c) Følgende afsnit tilføjes i artikel 7, stk. 4: »Hvis der i poolen kun er fabrikanter, der er etableret i EFTA-staterne, informerer fabrikanterne i fællesskab EFTA-Tilsynsmyndigheden. Hvis der i poolen er, eller den udvides til at omfatte, mindst en fabrikant, der er etableret i Unionen, og mindst en fabrikant, der er etableret i EFTA-staterne, informerer fabrikanterne i fællesskab både Kommissionen og EFTA-Tilsynsmyndigheden.« d) I artikel 7, stk. 5, læses ordene »traktatens artikel 81 og 82« som »EØS-aftalens artikel 53 og 54«, og ordet »Fællesskabets« læses som »EØS'«. e) I artikel 7, stk. 7, og artikel 10, stk. 1, indsættes ordene »eller EFTA-Tilsynsmyndigheden« efter ordet »Kommissionen«. f) De data, som EFTA-staterne rapporterer, skal også føres i det centrale register, der er nævnt i artikel 8, stk. 4. g) Følgende afsnit tilføjes i artikel 8, stk. 4: »EFTA-Tilsynsmyndigheden foretager beregningerne i første afsnit for fabrikanter, der er etableret i EFTA-staterne, og underretter de enkelte fabrikanter, der er etableret i EFTA-staterne, i overensstemmelse med andet afsnit.« h) I artikel 8, stk. 5 og 6, og artikel 11, stk. 3, 4, 5 og 6, indsættes ordene »eller i givet fald EFTA-Tilsynsmyndigheden« efter ordet »Kommissionen«, jf. dog protokol 1 til aftalen. i) Følgende afsnit indsættes i artikel 9, stk. 1: »Hvis fabrikanten eller forvalteren af poolen er etableret i en EFTA-stat, pålægger EFTA-Tilsynsmyndigheden afgiften for emissionsoverskridelse. Afgifterne for emissionsoverskridelser fordeles forholdsmæssigt mellem Kommissionen og EFTA-Tilsynsmyndigheden efter andelen af registreringer af nye personbiler, der registreres i henholdsvis EU eller i EFTA-staterne, i forhold til det samlede antal nye personbiler, der registreres i EØS.« j) Følgende afsnit tilføjes i artikel 9, stk. 3: »Europa-Kommissionen gør brug af sine etablerede metoder til opkrævning af afgifter for emissionsoverskridelser som fastsat i stk. 1 i Kommissionens afgørelse 2012/100/EU også med hensyn til registreringer i EFTA-stater af fabrikanter, der er etableret i EU. EFTA-Tilsynsmyndigheden fastsætter metoderne til opkrævning af afgifter for emissionsoverskridelser omhandlet i stk. 1. Disse metoder skal være baseret på Kommissionens metoder.« k) Følgende afsnit tilføjes i artikel 9, stk. 4: »For EFTA-staterne fastsætter EFTA-staterne fordelingen af afgifterne for emissionsoverskridelser.« l) I artikel 11, stk. 2, og artikel 11, stk. 4, andet afsnit, indsættes ordene »eller i tilfælde af en fabrikant, der er etableret i EFTA-staterne, EFTA-Tilsynsmyndigheden« efter ordet »Kommissionen«, jf. dog protokol 1 til aftalen. m) Følgende afsnit tilføjes i artikel 12, stk. 2: »Leverandører eller fabrikanter, der er etableret i EFTA-staterne, skal tilsende Kommissionen deres ansøgninger i henhold til denne artikel. Kommissionen skal tillægge sådanne ansøgninger samme prioritet som andre anvendelser i henhold til denne artikel.« n) Følgende afsnit tilføjes i artikel 12, stk. 4: »Kommissionens afgørelser om godkendelse af innovative teknologier i henhold til denne artikel finder generel anvendelse og skal indarbejdes i EØS-aftalen.« o) Denne forordning finder ikke anvendelse på Liechtenstein.«